Kamu bisa jelasin ke aku soal Asid disulfurik dalam bahasa melayu?

Asid disulfurik (atau asid pirosulfurik) merupakan sejenis oksoasid sulfur. Ia merupakan satu daripada komponen utama asid sulfurik berwasap, oleum, dan ini merupakan cara kebanyakan ahli kimia menemui bahan ini. Ia juga merupakan satu daripada komponen kecil cecair asid sulfurik kontang melalui keseimbangan:

H2SO4 ⇌ H2O + SO3

SO3 + H2SO4 ⇌ H2S2O7

Asid ini disediakan melalui tindak balas SO3 yang berlebihan dengan asid sulfurik:

H2SO4 + SO3 → H2S2O7

Asid disulfurik boleh dilihat sebagai asid sulfurik yang beranalog kepada satu asid anhidrida. Kesan pembebasan elektron bersama bagi setiap unit asid sulfurik terhadap jirannya menyebabkan peningkatan ketara dalam keasidan. Asid disulfurik cukup kuat untuk memprotonkan asid sulfurik "normal" dalam sistem pelarut asid sulfurik (kontang). Terdapat garam asid disulfurik, biasanya dipanggil pirosulfat, contohnya kalium pirosulfat.

Terdapat asid-asid lain yang berkaitan dengan formula am H2O·(SO3)x walaupun tiada yang terpencilkan.